જલેબીનો ફોટો જોઇને ઘણા રીડર્સને એમ થતું હશે કે દીપકભાઈ, બ્લોગ લખવા કરતાં દુકાને જઈને ફાફડા-જલેબી ઝાપટો. પરંતુ દશેરા એ માત્ર ફાફડા-જલેબીનો જ તહેવાર નથી. આજે સવારે જયારે હું 7 વાગ્યે હેર સલુનમાં ગયો ત્યારે મેં વાળંદને કહ્યું કે, જયંતીભાઈ જરા જુવો તો ખરી આ સવારમાં 7 વાગ્યે પેલી દુકાને ફાફડા-જલેબીની ભીડ કેટલી છે. ત્યારે મને જયંતીભાઈએ કહ્યું કે દીપકભાઈ, આપણા આ દાંત છે ને એ જીભને એમ કહે કે તને હું ચપટીમાં કચડી નાખીશ. ત્યારે જીભે એમ કહ્યું કે, હું જો એક શબ્દ બોલીશ ને તો વગર હથિયારે તારા બધા જ દાંત પડી જશે.